CELEX: C2004/179/09
Language: et
Date: 2004-07-10 00:00:00
Title: Kohtuasi C-199/04: Hagi, mille Euroopa Ühenduste Komisjon esitas 4. mail 2004 Ühendkuningriigi vastu

10.7.2004   
            
            
               ET
            
            
               Euroopa Liidu Teataja
            
            
               C 179/4
            
         
      HAGI, mille Euroopa Ühenduste Komisjon esitas 4. mail 2004 Ühendkuningriigi vastu
   (Kohtuasi C-199/04)
   (2004/C 179/09)
   Euroopa Ühenduste Kohus on saanud 4. mail 2004 hagi, mille on esitanud Ühendkuningriigi vastu Euroopa Ühenduste Komisjon, keda esindavad Claire-Francoise Durand ja Florence Simonetti, keda abistab barrister Anneli Howard, kes on valinud endale kohtudokumentide kättetoimetamise aadressi Luksemburis.
   Hageja palub kohtul:
   
               1)
            
            
               Otsustada, et Suurbritannia ja Põhja-Iiri Ühendkuningriik ei ole võtnud kasutusele meetmeid, mis on vajalikud nõukogu 27. juuni 1985 direktiivi 85/337/EMÜ teatavate riiklike ja eraprojektide keskkonnamõju hindamise kohta, (1) mida on muudetud nõukogu 3. märtsi 1997 direktiiviga 97/11/EÜ, (2) artiklite 2, 3 4, 5, 6, 8 ja 9 täielikuks ja õigeks rakendamiseks;
            
         
               2)
            
            
               jätta kohtukulud Suurbritannia ja Põhja-Iiri Ühendkuningriigi kanda.
            
         Hagi alused ja peamised argumendid:
   Ei vaidlustata seda, et Ühendkuningriik on vastu võtnud direktiivi 85/337 ja ka direktiiviga 97/11 kehtestatud muudatuste rakendamiseks vajalikud õigusaktid. Hagi käsitleb viisi, kuidas Ühendkuningriigi ametiasutused on asjaomaseid sätteid tõlgendanud ja kohaldanud, mis komisjoni väidete kohaselt ei taga siseriiklikus õiguses direktiivi õiget ja täielikku rakendamist ei muutmata ega ka muudetud kujul.
   Komisjon toob hagiavalduses välja 2 olulist rikkumist:
   
               a)
            
            
               Ühendkuningriigi ametiasutuste poolt siseriikliku “olulise kasutusmuutuse” kriteeriumi kasutamine seoses planeerimisavalduse heakskiiduga, millega kaasnes “projekti” kitsas tõlgendus, jätab teatavad projektid ja olemasolevate projektide muudatused direktiivi kohaldamisalast välja, mille tulemusena selliste projektide suhtes keskkonnamõju hindamismenetlust ei kohaldata;
            
         
               b)
            
            
               Ühendkuningriigi valitsus ei ole piisavalt kehtestanud planeerimis- ja saastekontrolli, et tagada direktiivi artiklitest 3 ja 8 tulenevate kohustuste täitmine.
            
         
      (1)  EÜT L 175, 5.7.1985, lk 40.
   
      (2)  EÜT L 73, 14.3.1997, lk 5.